system
Răspunde în limba română, în stilul Wikipedia, cat mai corect gramatical.
user
Ce date importante ai despre Ștei?
assistant
Ștei (în ; cunoscut ca Dr. Petru Groza între 1958 și 1996) este un oraș în județul Bihor, Crișana, România.

Geografie 
Pe malul drept al Crișului Negru este situat orașul Ștei care este străbătut de DN-76 ce leagă municipiile Oradea și Deva, și de E79. Coordonatele geografice ale localității sunt: 46°32' latitudine nordică, 22°29' longitudine estică. Altitudinea medie față de nivelul mării este de 285 m. Șteiul este legat de capitala județului Bihor, Oradea și de linia ferată numărul 316, la distanță de 80 km de acest municipiu
Orașul se află la circa  de orașul Vașcău și Nucet și la  de municipiul Beiuș în sud-estul județului. Se întinde pe o suprafață de 657 de hectare.

Climă 
Media și temperaturile extreme: 9-10 °C, -21,3 °C, +41,2 °C. Precipitații lunare: 750-850 l/mp/an

Istoric 
Orașul Ștei a luat naștere în perioada anilor 1950. A fost ridicat în proximitatea satului cu același nume, între anii 1952-1956. În întregul său, orașul Ștei a fost proiectat chiar la Moscova, de un arhitect rus. De aceea, străzile au o formă unică în România, sunt paralele și deosebit de lungi.

Printr-un decret din ianuarie 1956, satul Ștei devine oraș. Doi ani mai târziu, în 1958, guvernul Gheorghe Gheorghiu-Dej schimbă numele orașului în „Dr. Petru Groza”, revenind la vechea denumire, Ștei, abia în anul 1996.

Exploatarea intensivă de uraniu din bazinul minier Băița care a dus la prosperitatea orașului, a durat aproximativ 10 ani. În orașul Ștei era concasat (măcinat) minereul de uraniu exploatat în Băița, cantitatea cea mai importantă de minereu provenind din mina "Avram Iancu", după unele surse depășind cantitatea de 300.000 de tone într-o perioadă de 10 ani.

Din anul 2019, orașul Ștei face parte din ruta culturală europeană a orașelor europene cu arhitectură de tip totalitarist, ATRIUM.

În anul 2020, printr-o Hotărâre de Guvern, orașul Ștei a fost declarat Stațiune turistică de interes local.

Stemă 
Stema orașului Stei, județul Bihor, se compune dintr-un scut triunghiular cu marginile rotunjite, tăiat de un brâu undat, având partea superioară despicată. În primul cartier, în câmp roșu, se află un stejar, având coroana verde și trunchiul de aur. În al doilea cartier, în câmp albastru, se află o fabrică, în culori naturale, un spic de grâu, un sac și un recipient, de aur. În partea inferioară, în câmp albastru, se află un sfert dintr-o roată dințată și două ciocane, de argint. Scutul este trimbrat de o coroană murală de argint cu trei turnuri crenelate.

Semnificațiile elementelor însumate:
 Stejarul semnifica simbolul perenității și bogăția silvică a zonei. 
 Fabrica, spicul de grâu, sacul și recipientul reprezintă prezența unei industrii alimentare în plină dezvoltare. 
 Cele două ciocane și sfertul de roată dințată simbolizează prezența industriei miniere și a celei constructoare de mașini. 
 Brâul undat reprezintă răul Crișul Negru, care străbate zona. 
 Coroană murală cu trei turnuri crenelate semnifica faptul că localitatea are rangul de oraș.

Demografie 

Conform recensământului efectuat în 2021, populația orașului Ștei se ridică la 5.398 de locuitori, în scădere față de recensământul anterior din 2011, când fuseseră înregistrați 6.529 de locuitori. Majoritatea locuitorilor sunt români (87,87%), cu o minoritate de maghiari (1,43%), iar pentru 10,49% nu se cunoaște apartenența etnică. Din punct de vedere confesional, majoritatea locuitorilor sunt ortodocși (76,75%), cu minorități de penticostali (6,74%), baptiști (1,28%), romano-catolici (1,17%) și greco-catolici (1%), iar pentru 11,06% nu se cunoaște apartenența confesională.

Politică și administrație 
Orașul Ștei este administrat de un primar și un consiliu local compus din 15 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Cultură și educație 
 Școala cu clasele I-VIII „Miron Pompiliu”;
 Colegiul Național „Avram Iancu” (include și școală postliceală cat si clasele de gimnaziu);
Liceul Tehnic „Unirea”;
Gradinita cu Program Prelungit.

Monumente și obiective turistice 
 Biserica ortodoxă cu hramul „Sfânta Treime” din orașul Ștei;
 Casa Memorială „Miron Pompiliu”;
Centru istoric vechi (construit între anii 1952-1956);
Punct muzeistic - casă tradițională de tip BW;
 Vechea biserica ortodoxă, situată pe Strada George Enescu;
 Monumentul soldatului necunoscut, situat în apropierea bisericii, pe Strada George Enescu.
 Lacul Orașului Ștei;
Traseu turistic Ștei - Vârtop;
Traseul ciclo turistic al bisericilor de lemn din zona Șteiului;
Punct de informare turistic (situat la parterul primăriei orașului Ștei).

Sport 
 Echipa de fotbal C.S.O. Ștei;
 Echipa de volei C.S.S. „Avram Iancu” Ștei;
Echipa de tenis C.S. T.C. „Iris” Ștei.

Orașe înfrățite 
 Hajdúdorog (Beiuș) din anul 1992.

Personalități 
 Marilen-Gabriel Pirtea (n. 1973), economist, profesor universitar, deputat;
Miron Pompiliu (n. 1848 d. 1897), scriitor și folclorist român;
Irina Bara (n. 1995), jucătoare profesionista de tenis.

Vezi și
Biserica de lemn din Ștei

Galerie de imagini

Note

Legături externe 

 Ștei, orașul bihorean visat de nemți și proiectat la Moscova - motivul ascuns pentru care germanii și rușii au pus ochii pe mica așezare, 6 iunie 2015, Claudia Bonchiș, Adevărul

Ștei
 
Ștei
Ștei
Ștei